OpenLLM-France/wikimedia huggingface dataset:
# Albert Pascual

Albert Pascual (Castellar del Vallès) és un director de fotografia català. Llicenciat a l'Escola Superior de Cinema i Audiovisuals de Catalunya el 1998, ha treballat per a espots publicitaris a la televisió de grans marques com Freixenet, Danone, Port Aventura, Coca-Cola, Font Vella, BBVA o KH-7. També és professor a l'Escola Superior de Cinema i Audiovisuals de Catalunya i ha estat docent de Cinema a la Universitat Pompeu Fabra.
Va debutar com a director de fotografia el 1999 amb el curtmetratge Días de sol. El 2003 treballà al telefilm de TV3 Joc de mentides i es va consagrar pels seus treballs al documental La doble vida del faquir (2005) i Jo sóc la Juani (2006), treball pel qual fou nominat al premi a la millor fotografia als V Premis Barcelona de Cinema. Després també ha col·laborat a televisió a sèries com Cites (2015) i Comtes. L'origen de Catalunya (2017) i a programes de Vía Digital i Quiero TV.

## Filmografia

* Joc de mentides (2003)
* La doble vida del faquir (2005)
* Jo sóc la Juani (2006)
* Coses que passen... (2006)
* El truco del manco (2008)
* Dieta mediterránea (2009)
* Di Di Hollywood (2010)
* Interferències (2011)
* Luces rojas (2012)
* Segon origen (2015)
* Marcianos de marte (curtmetratge, 2016)
* Alegría, tristeza (2018)

## Referències

* ↑ Castellarencs de cine al web de Castellar del Vallès
* ↑ Albert Pascual a l'Escola de Cinema de Reus
* ↑ Albert Pascual a movie-men.com
* ↑ 'Salvador' arrasa als Premis Barcelona de Cinema, El Periódico, 20 de desembre de 2006
* ↑ Albert Pascual a 'Segon origen', lactual.cat, 30 de juny de 2015

## Bibliografia

* Albert Pascual per Pablo del Río Pereda. A: Cameraman: Revista técnica cinematográfica, ISSN 2253-718X, Nº. 10 (ABR), 2007, págs. 6-10
* Treballs d'Albert Pascual a Catalan Films
# Albert Peters

Albert Peters (Alemanya, 1953) és un empresari alemany establert a Barcelona.
President de l'empresa Rödl & Partner Auditores SA, de 2007 a 2012 i a partir de 2016 ha estat president del Cercle de Directius de Parla Alemanya (KDF - Kreis Deutschprachiger Führkungskräfte), associació constituïda a Barcelona com a plataforma cívica per a directius de parla alemanya d'Espanya.
El 2019 va rebre la Creu de Sant Jordi, En reconeixement per la defensa que des de la presidència del Cercle de Directius de Parla Alemanya ha fet del respecte a les institucions catalanes. En reconeixement per la seva apel·lació al diàleg polític i al sentit democràtic com a mètode de resolució de conflictes de naturalesa política.

## Referències

* ↑ «Albert Peters: “El centralisme d'Espanya ha fet ineficaç i lenta la gestió de la crisi”». Elmon.cat, 18-05-2020. Arxivat de l'original el 2020-12-01. [Consulta: 23 novembre 2020].
* ↑ «Ex-Presidentes». [Consulta: 23 novembre 2020].
* ↑ «2019». Arxivat de l'original el 2021-08-08. [Consulta: 23 novembre 2020].
# Albert Pierrepoint

Albert Pierrepoint (30 de març de 1905 - 10 de juliol de 1992) va ser un botxí anglès que va executar entre 435 i més de 600 persones al llarg de 25 anys d'activitat.
# Alderwood Manor

Alderwood Manor és una concentració de població designada pel cens dels Estats Units a l'Estat de Washington. Segons el cens del 2000 tenia 15.329 habitants.

## Demografia

Segons el cens del 2000 Alderwood Manor tenia 15.329 habitants, 5.558 habitatges, i 4.090 famílies. La densitat de població era de 1.233 habitants per km².
Dels 5.558 habitatges en un 40,6% hi vivien nens de menys de 18 anys, en un 60,4% hi vivien parelles casades, en un 9,2% dones solteres, i en un 26,4% no eren unitats familiars. En el 19,4% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,1% tenia menys de 18 anys, un 7,1% entre 18 i 24, un 34,5% entre 25 i 44, un 21,6% de 45 a 60 i un 8,7% 65 anys o més.
L'edat mediana era de 35 anys. Per cada 100 dones de 18 o més anys hi havia 96,4 homes.
La renda mediana per habitatge era de 61.199 $ i la renda mediana per família de 68.679 $. Els homes tenien una renda mediana de 45.807 $ mentre que les dones 33.099 $. La renda per capita de la població era de 24.012 $. Aproximadament el 2,4% de les famílies i el 3,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alderwood Manor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Alderwood Manor». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Alberto Durant

Alberto Durant (Perú, 23 de gener de 1951), també conegut com a Chicho Durand, és un director de cinema que ha filmat diverses pel·lícules i que també exerceix la docència en aquest art.

## La seva relació amb el cinema

En 1968 va estudiar < la Rice University, de Houston, Estats Units gràcies a una beca de la Fundació Teagle. Durant el seu últim any en la universitat es va interessar al cinema i va realitzar dos curtmetratges experimentals al Rice Media Center. El 1974 va anar a l'Institute des Arts de Diffusion de Brussel·les, Bèlgica a estudiar cinema i a l'any següent el va fer en el London International Film School, on es va graduar en 1977.
De retorn al Perú va seguir vinculat al cinema treballant com a assistent d'edició i assistent de càmera al mateix temps que escrivia crítiques de cinema en un setmanari local e col·laborava en 1979 en la formació de la Cinemateca de Lima.
Des de llavors ha realitzat diversos documentals i ha dirigit quatre pel·lícules de llargmetratge, que han estat mostrats en importants festivals del món i obtingut diversos premis internacionals.
El primer llargmetratge que va dirigir va ser Ojos de perro, estrenat en 1983, que va ser possiblement el primer intent al cinema peruà amb l'estètica del realisme màgic. És un film ambientat en la dècada de 1920 construït a la manera d'una successió de retaules, registrats a través del pla seqüència, narrant l'experiència de la creació d'un sindicat en una hisenda sucrera.

## Filmografia
### Director

* Ojos de perro (1983)
* En la tierra de los Awuajunti (1984) Documental
* Malabrigo (1986)
* Alias 'La Gringa' (1991)
* Coraje (1999)
* Doble juego (2004)
* Yuyanapaq. Para recordar (2005) (curtmetratge documental)
* El premio (2009)
* Cuchillos en el cielo (2013)

### Guionista

* Ojos de perro (1983)
* Malabrigo (1986)
* Alias 'La Gringa' (1991)
* Doble juego (2004)
* Yuyanapaq. Para recordar (2005) (curtmetratge documental)
* El premio (2009)
* Cuchillos en el cielo (2013)

### Productor

* Coraje (1999)
* State of Fear (2005) Documental (productor consultor)
* Cuchillos en el cielo (2013)

## Premis

En el Festival de Cinema de Bogotà de 1991 va ser guardonat amb el Premi a la millor pel·lícula Cercle precolombí d'Or per Alias 'La Gringa' i pel film Doble juegova ser seleccionat com a candidat al Premi Índia Catalina d'Or a la Millor pel·lícula en el Festival Internacional de Cinema de Cartagena de Indias en 2005.

## Referències

* ↑ Alberto Durant a retinalatina.org
* ↑ Alberto Durant, a cinelatinoamericano.org
* ↑ Trayectoria de Alberto Durant, Ibermedia Digital
* ↑ Restauración de la película “Alias la Gringa” se verá gratis en el marco del Día Mundial del Patrimonio Audiovisual, DAFO, Perú
# Alberto Elli

Alberto Elli (Giussano, 9 de març de 1964) va ser un ciclista italià, que fou professional entre 1987 i 2002.
Durant la seva carrera esportiva aconseguí una vintena de victòries, destacant dues edicions de la Volta a Luxemburg (1996, 2000) i el Gran Premi del Midi Libre (1997).
Va prendre part en 11 edicions del Tour de França, finalitzant el setè el 1994. El 2000 va dur el mallot groc durant quatre etapes. Fins que en l'edició de 2009 Rinaldo Nocentini es vestí amb el mallot groc, Elli havia estat el darrer italià a vestir-lo.
Una vegada retirat com a ciclista passà a fer tasques de director esportiu de diferents equips com el Team Barloworld, el Kio Ene-Tonazzi, el Preti Mangimi, el D'Angelo & Antenucci-Nippo o l'Idea 2010 ASD.

## Palmarès

* 1986
** 1r al Piccolo Giro de Llombardia
* 1992
** 1r a la Hofbrau Cup i vencedor d'una etapa
** 1r al Trofeo dello Scalatore i vencedor d'una prova
** Vencedor d'una etapa de la Volta a Luxemburg
* 1993
** 1r a la Milà-Vignola
** 1r al Trofeu Matteotti
** Vencedor d'una prova del Trofeo dello Scalatore
* 1994
** 1r a la Boland Bank Tour
* 1995
** 1r al Critèrium dels Abruzzos
** Vencedor de 2 etapes de l'Euskal Bizikleta
* 1996
** 1r a la Volta a Luxemburg i vencedor d'una etapa
** 1r al Gran Premi de la vila de Camaiore
** Vencedor d'una etapa de l'Euskal Bizikleta
* 1997
** 1r al Gran Premi del Midi Libre
* 1998
** 1r a la Volta a Múrcia i vencedor de 2 etapes
** Vencedor d'una etapa de la Volta a Euskadi
* 2000
** 1r a la Volta a Luxemburg
** 1r al Gran Premi de Valònia
** Vencedor d'una etapa de la Rapport Toer

### Resultats al Tour de França

* 1990. 72è de la classificació general
* 1991. 91è de la classificació general
* 1992. 28è de la classificació general
* 1993. 17è de la classificació general
* 1994. 7è de la classificació general
* 1995. 33è de la classificació general
* 1996. 15è de la classificació general
* 1997. 30è de la classificació general
* 1998. 29è de la classificació general
* 1999. 17è de la classificació general
* 2000. 84è de la classificació general. Porta el mallot groc durant 4 etapes

### Resultats al Giro d'Itàlia

* 1987. 36è de la classificació general
* 1988. 86è de la classificació general
* 1989. Abandona (20a etapa)
* 1995. 30è de la classificació general
* 2001. 54è de la classificació general

### Resultats a la Volta a Espanya

* 2001. 39è de la classificació general

## Referències

* 1 2 «ELLI Alberto». [Consulta: 8 desembre 2022].
* 1 2 ONLUS®, Museo del Ciclismo Associazione Culturale. «Museo del Ciclismo - Alberto ELLI» (en italià). [Consulta: 8 desembre 2022].
* ↑ AS, Diario. «Nocentini recupera el amarillo para Italia nueve años después» (en castellà), 11-07-2009. [Consulta: 8 desembre 2022].

## Enllaços externs

* Fitxa d'Alberto Elli a sitiodeciclismo.net
# Le Désert

Le Désert és un municipi francès situat al departament de Calvados i a la regió de Normandia. L'any 2007 tenia 76 habitants.

## Demografia
### Població

El 2007 la població de fet de Le Désert era de 76 persones. Hi havia 24 famílies de les quals 4 eren unipersonals (4 homes vivint sols), 4 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 29 eren l'habitatge principal de la família, 5 eren segones residències i 2 estaven desocupats. Tots els 36 habitatges eren cases. Dels 29 habitatges principals, 16 estaven ocupats pels seus propietaris i 13 estaven llogats i ocupats pels llogaters; 7 tenien tres cambres, 9 en tenien quatre i 13 en tenien cinc o més. 27 habitatges disposaven pel capbaix d'una plaça de pàrquing. A 12 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Désert el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 8 |
| 0 | 40 a 44 | 0 |
| 12 | 35 a 39 | 4 |
| 4 | 30 a 34 | 4 |
| 4 | 25 a 29 | 8 |
| 0 | 20 a 24 | 0 |
| 4 | 15 a 19 | 8 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 8 |

## Economia

El 2007 la població en edat de treballar era de 54 persones, 42 eren actives i 12 eren inactives. De les 42 persones actives 41 estaven ocupades (25 homes i 16 dones) i 1 aturada (1 dona i 1 dona). De les 12 persones inactives 6 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa classificada com a «altres activitats de serveis».
L'any 2000 a Le Désert hi havia 11 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Désert a l'INSEE.
* Évolution et structure de la population Fitxa amb el detall de dades de Le Désert a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lleonard Llorens García

Lleonard Llorens García (1946, Palma, Mallorca) és un botànic mallorquí. Es doctorà en farmàcia a la Universitat de Barcelona el 1980 amb la tesi Introducción a la taxonomía numèrica del género Limonium de la isla de Mallorca. Ha estat professor de la Universitat de València entre 1971 i 1974, i des del 1976 és professor de la Universitat de les Illes Balears. Les seves investigacions s'han centrat en l'estudi de la flora, biogeografia i vegetació de les illes Balears, en especial del litoral de Mallorca i les Pitiüses. L'abreviatura L.Llorens s'empra en botànica per indicar a Lleonard Llorens com autoritat en la descripció i classificació científica dels vegetals.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 8. Palma: Promomallorca, p. 15. ISBN 84-8661702-2.

## Vegeu també

* Pi blanc varietat Ceciliae, descrit per Llorens.

## Enllaços externs

* Llistat d'espècies vegetals descrites per Llorens
# Nadeen Ashraf

Nadeen Ashraf (àrab: نادين أشرف, Nādīn Axraf) (el Caire, 12 de març de 1998) és una activista feminista egípcia. Dins del moviment feminista egipci, és vista com un eix del canvi social en la lluita contra l'assetjament sexual. Forma part de la llista de les 100 dones més influents i inspiradores del món de l'any 2020, elaborada per la BBC. El 2020 estudia Humanitats, Filosofia i Ciències Polítiques a la Universitat Americana del Caire.
A través de la pàgina del compte d'Instagram «Assault Police» va ajudar a donar una empenta al moviment #MeToo a Egipte. El compte va tenir un paper destacat en destapar el cas de l'assetjador i violador Ahmed Bassam Zaki i s'ha expandit com a plataforma per expressar preocupacions generals sobre la violència sexual, així com per educar i proporcionar recursos a les dones. Inicialment, el compte «Assault Police» va començar com una plataforma per permetre a les dones presentar els seus testimonis i compartir les seves històries obertament sense sentir-se amenaçades. Tanmateix, més tard es va convertir en una campanya més àmplia que va impulsar altres moviments i va animar altres dones a presentar-s'hi, com ara estudiants de l'Institut Superior de Cinema d'Egipte.
Del 2020 Ashraf va fer evolucionar el compte d'Instagram cap a una organització a temps complet que pugui donar suport a les supervivents; els ajuda a contactar amb professionals, ofereix assistència jurídica i teràpia, segons va explicar en una entrevista a la revista Egyptian Streets.

## Referències

* 1 2 3 4 Walsh, Declan «The 22-Year-Old Force Behind Egypt’s Growing #MeToo Movement» (en anglès). The New York Times, 02-10-2020 [Consulta: 5 desembre 2020].
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 23 novembre 2020].
* ↑ Farouk, Menna A. «Egypt's #MeToo crusader fights sex crimes via Instagram» (en anglès). Reuters, 03-09-2018. [Consulta: 5 desembre 2020].
* ↑ «Accused Sexual Predator Ahmed Bassam Zaki Referred to Trial for Statutory Rape: Egyptian Prosecution» (en anglès). Egyptpian Streets, 01-09-2020.
* ↑ «Egyptian Female Students at Higher Institute of Cinema Speak Out Against Sexual Harassment» (en anglès). Egyptian Streets, 25-07-2020 [Consulta: 8 desembre 2020].
* ↑ Abdulaal, Mirna «Egypt’s Nadeen Ashraf on BBC’s ‘100 Most Influential Women’ of 2020» (en anglès). Egyptian Streets, 24-11-2020 [Consulta: 5 desembre 2020].
# Nadejda

Nadejda (en ucraïnès i en rus: Надежда) és un poble de la República Autònoma de Crimea a Ucraïna, que el 2014 tenia 466 habitants. Pertany al districte rural de Sovetski. Fins al 1948 el municipi es deia Xoltak

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Motor piezoelèctric

Un motor piezoelèctric és un tipus freqüent de motor que utilitza l'electricitat per produir vibracions de manera que produeixi un moviment lineal o rotatori.
Un Mòbil recrea un efecte semblant quan es desplaça a causa de les vibracions quan rep una trucada.
Elsmotors piezoelèctrics té molta força en moviments lents, però poden ser també molt ràpids, tenen molt poques peces, no necessiten lubricació i són molt eficients energèticament. Té com a desavantatge que no poden girar lliurement quan estan detinguts.
Actualment s'usen en els objectius automàtics de diverses càmeres digitals:
* Canon EOS -USM, Ultrasonic Motor
* Minolta, Konica, Sony -SSM, Supersonic Motor
* Nikon -SWM, Silent Wave Motor
* Olympus -SWD, Supersonic Wave Drive
* Panasonic -XSM, Extra Silent Motor
* Pentax -SDM, Supersonic Drive Motor
* Sigma -HSM, Hyper Sonic Motor
* Tamron -USD, Ultrasonic Silent Drive

## Enllaços externs

* Comparació entre sistemes electrocerámics de desplaçament mecànic. Motors i actuadors piezoelèctrics
# Neoptòlem (militar)

Neoptòlem (en llatí Neoptolemus, en grec antic Νεοπτόλεμος) fou un oficial militar macedoni que va participar en la conquesta de l'Àsia Menor, i va resultar mort durant el setge de la ciutat d'Halicarnàs, a Cària, el 333 aC.
Flavi Arrìa parla d'un Neoptòlem fill d'Arrabeu i germà d'Amintes, que havia lluitat inicialment al costat dels perses per passar després al servei d'Alexandre el Gran i de Macedònia, però no se segur que sigui el mateix personatge.

## Referències

* ↑ 3.Neoptolemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1155-1156
# Lluís II de Borbó

* Per a altres significats, vegeu «Lluís II de Borbó-Condé».
Lluís II de Borbó anomenat "El Bo" (1337 - Montluçon, Regne de França, 1410), va ser el fill gran de Pere I de Borbó i Isabel de Valois. La mort del seu pare en la batalla de Poitiers (1356) el va convertir en comte de Clermont i en el tercer duc de Borbó. D'altra banda, per matrimoni, va ser comte de Forez i senyor de Mercoeur. Igual com el seu pare i la seva germana, la reina Joana, Lluís era mentalment inestable. El 19 d'agost de 1371 va contreure matrimoni amb Ana d'Auvergnes, comtessa de Forez i filla del delfí d'Auvergne. Van tenir quatre fills Catalina (1378), Joan I de Borbó (1381-1434), Lluís (1388-1404) i Isabel (1384-1451). També va tenir diversos fills il·legítims. Va morir el 1410.
# Los Inhumanos

Los Inhumanos són un grup musical originari de València.
Començà a gestar-se a València cap als anys 80, arreu de la figura d'Alfonso Aguado amb certa vocació gamberra va acabar per erigir-se en una peculiar banda d'amics destinada a la diversió de tots els públics. Paladins de la música festiva, van encapçalar durant anys el hit-parade estiuenc amb les seves tornades. Entre les seues cançons més conegudes destaquen Qué difícil es hacer el amor en un Simca 1000, Me duele la cara de ser tan guapo i Manué. El 2006 van traure el que fins ara és l'últim treball, Quiero volver con mi mama.

## Discografia

* Verano Inhumano (1983).
* Los Inhumanos (1985).
* Las chicas no tienen pilila (1986).
* 30 hombres solos (1988).
* No problem (1990).
* El mágico poder curativo de la música de los Inhumanos (1991).
* Directum Tremens (àlbum doble en directe) (1992).
* 9 Canciones con mensaje y una con recao (1993).
* Si al amanecer no he vuelto... venir a recogerme (1994).
* Música festiva para gente sin complejos (1995).
* Música adhesiva (1996).
* Apaga y vámonos (1998).
* El Retorno del Jeti (1999).
* Cara Dura (recopilatori) (2001).
* Baila mulata (2002).
* Quiero ser famosillo (single no publicat) (2003).
* 25 años haciendo el imbécil (2004).
* Quiero volver con mi mamá (2006).
* Los hombres que amaban a todas las mujeres (disc+llibre+DVD en 3D recopilatori) (2010).
* Iba a tomar una caña y me lie (àlbum doble recopilatori) (2012).
* 35 años de fiesta, con la túnica puesta (recopilatori) (2014).

## Enllaços externs

* Pàgina oficial
# Los Laureles

Los Laureles (també conegut com a Poblado Los Laureles o Paso de Los Laureles) és una entitat de població de l'Uruguai, ubicada al sud del departament de Tacuarembó. Limita al sud amb Durazno, separat pel riu Negre.
Es troba a 66 metres sobre el nivell del mar. Té una població aproximada de 572 habitants.

## Referències

* ↑ (anglès) Mapa, localització, clima i altres dades
# Neutrofília

La neutrofília (també anomenada rarament neutrocitosi) és la leucocitosi dels neutròfils, és a dir, un nombre elevat de neutròfils a la sang. Com que els neutròfils són el tipus principal de granulòcits, les mencions de granulocitosi sovint se superposen en significat amb la neutrofília.
El contrari de la neutrofília és la neutropènia.

## Causes

Els neutròfils són els leucòcits primaris que responen a una infecció bacteriana, de manera que la causa més comuna de neutrofília és una infecció bacteriana, especialment les infeccions piògenes.
Els neutròfils també augmenten en qualsevol inflamació aguda, per la qual cosa augmentaran després d'un atac de cor, un altre infart o cremades.
Alguns fàrmacs, com la prednisona, tenen el mateix efecte que el cortisol i l'adrenalina, fent que els neutròfils marginats entrin al torrent sanguini.
Una neutrofília també pot ser el resultat d'una malignitat. La leucèmia mieloide crònica (LMC) és una malaltia on les cèl·lules sanguínies proliferen sense control. Aquestes cèl·lules poden ser neutròfils. La neutrofília també pot ser causada per l'esplenectomia.
La neutrofília primària també pot ser el resultat d'una deficiència d'adhesió de leucòcits.

## "Desviació a l'esquerra"

Una "desviació a l'esquerra" es refereix a la presència d'un augment en la proporció de neutròfils més joves i menys ben diferenciats i de cèl·lules precursores de neutròfils a la sang.

## Referències

* ↑ "neutrophilia" en el Diccionari mèdic de Dorland
* 1 2 3 Table 12-6 in: Mitchell, Richard Sheppard; Kumar, Vinay; Abbas, Abul K; Fausto, Nelson. Robbins Basic Pathology. Philadelphia: Saunders. ISBN 1-4160-2973-7. 8th edition.
* ↑ «bloodandcancerclinic». Arxivat de l'original el 21 maig 2013.
* ↑ «Titre». Arxivat de l'original el 2016-03-04.